## Zakon o izmjenama i dopunama Zakona o visokim učilištima

### NN 129/2000 (22.12.2000.), Zakon o izmjenama i dopunama Zakona o visokim učilištima

# ZASTUPNIČKI DOM HRVATSKOGA SABORA

2388

Na teme­lju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O VISOKIM UČILIŠTIMA

Proglašavam Zakon o izmjenama i dopunama Zakona o visokim učilištima,
koji je donio Zastupnički dom Hrvatskoga sabora na sjednici 15. prosinca 2000.

Broj: 01-081-00-4347/2
Zagreb, 19. prosinca 2000.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O VISOKIM UČILIŠTIMA

Članak 1.

U Zakonu o visokim
učilištima (»Narodne novine«, br. 96/93., 34/94., 21/95., 48/95., 29/96.,
54/96., 59/96. – pročišćeni tekst, 128/99., 14/00., 67/00. i 94/00.) u članku
5. iza stavka 2. dodaju se novi stavci 3. i 4. koji glase:

“Statut
sveučilišta donosi sveučilišni senat.

Statut fakulteta,
umjetničke akademije, visoke škole u sastavu sveučilišta donosi dekan
fakulteta, umjetničke akademije i visoke škole u sastavu sveučilišta, na
prijedlog stručnog vijeća.”

Dosadašnji stavak
3. koji postaje stavak 5. mijenja se i glasi:

“Statut
veleučilišta donosi upravno vijeće iz članka 120. stav­­ka 2. ovoga Zakona, uz
suglasnost osnivatelja.”

Dosadašnji stavak 4. koji postaje stavak 6. mijenja se i glasi:

“Statut veleučilišne škole donosi dekan veleučilišne škole, na prijedlog
stručnog vijeća, a uz suglasnost upravnog vijeća vele­učilišta.”

Dosadašnji stavak 5. koji postaje stavak 7. mijenja se i glasi:

“Ako upravno vijeće
veleučilišta, u roku od tri mjeseca od uredno podnesenog zahtjeva za davanje
suglasnosti na statut ne uskrati suglasnost, smatra se da je dalo suglasnost.”

Dosadašnji stavak 6. postaje
stavak 8.

Članak 2.

U članku 10. stavku 3.
riječi: “upravnog vijeća”, zamjenjuju se riječima: “sveučilišnog senata”.

Članak 3.

U članku 17. stavku 2. iza
riječi: “suglasnost”, dodaju se riječi: “sveučilišnog senata, odnosno”.

Članak 4.

U članku 19. stavak 2.
mijenja se i glasi:

“Visoko učilište ispunjava
uvjete iz stavka 1. podstavka 1., 2. i 3. ovoga članka ako:

- ima potreban broj i sastav
nastavnika i suradnika za izvođenje studija u skladu sa standardnim
opterećenjem nastavnih obveza utvrđenim kolektivnim ugovorom za znanost i
visoko obrazovanje,

- ima valjanim pravnim poslom
osiguran prostor i opremu u skladu s normativima za izvođenje nastave,

- ima osigurana novčana
sredstva za rad visokog učilišta, izvođenje studija i provedbu nastavnog
programa u cijelosti iz sredstava propisanih člankom 138. ovoga Zakona.”

Stavak 3. mijenja se i glasi:

“Uvjete iz stavka 1. i 2.
ovog članka utvrđuje Nacionalno vijeće za visoku naobrazbu na zahtjev visokog
učilišta.”

Stavak 4. mijenja se i glasi:

“Ako Nacionalno vijeće za
visoku naobrazbu ne da mišljenje u roku od 2 mjeseca, smatra se da je njegovo
mišljenje pozitivno.”

Stavak 5. briše se.

Članak 5.

U članku 59. stavku 2. iza
riječi: “visoko učilište” dodaju se riječi: “u skladu s nastavnim opterećenjima
iz kolektivnog ugovora za znanost i visoko obrazovanje i normativima za
izvođenje nastave”.

Članak 6.

U članku 86. stavak 1.
mijenja se i glasi:

“Stručno vijeće visokog
učilišta može povjeriti izvedbu dijela ili cijeloga nastavnog predmeta
nastavniku izvan visokog učilišta.”

Iza stavka 1. dodaje se novi stavak 2. koji glasi:

“Stručno vijeće visokog učilišta može povjeriti izvedbu dijela ili
cijelog nastavnog predmeta znanstveniku uz uvjet prethodno održanog i pozitivno
ocijenjenog nastupnog predavanja pred nastavnicima i studentima na način
propisan od Rektorskog zbora.”

Iza stavka 2. dodaje se novi stavak 3. koji glasi:

“Stručno vijeće visokog učilišta može povjeriti izvedbu dijela ili
cijeloga nastavnog predmeta stručnjaku ili umjetniku uz uvjet prethodnog izbora
u naslovno znanstveno-nastavno ili nastavno zvanje.”

Dosadašnji stavci 2. i 3. postaju stavci 4. i 5.

Dosadašnji stavak 4. koji postaje stavak 6. mijenja se i glasi:

“Osobe iz stavka 3., 4. i 5. ovoga članka biraju se u naslovno zvanje po
uvjetima i postupku utvrđenim ovim Zakonom i statutom bez obveze sklapanja
ugovora o radu.”

Članak 7.

U članku 95. stavak 4. briše se.

Članak 8.

U članku 99. stavci 4., 5 i
6. mijenjaju se i glase:

“Članove matičnih
povjerenstava imenuje Rektorski zbor.

Sredstva za obavljanje
stručnih poslova za matično povjerenstvo osiguravaju se u proračunu Republike
Hrvatske.

Rektorski zbor propisuje
način rada, broj matičnih povjerenstava, broj članova matičnih povjerenstava te
vrijeme na koje se imenuju članovi matičnih povjerenstava.”

Članak 9.

U članku 104. riječi: “upravo
vijeće,” brišu se.

Članak 10.

Članci 105. i 106. brišu se.

Članak 11.

U članku 107. stavku 3.
podstavku 3. riječi: “i upravnom vijeću” brišu se.

U podstavku 4. riječi:
“upravnog vijeća i” brišu se.

U stavku 4. riječi: “i
upravnom vijeću” brišu se.

U stavku 5. riječi: “upravnom
vijeću i” brišu se.

Članak 12.

U članku 108. stavak 4. briše
se.

Dosadašnji stavci 5., 6., 7.
i 8. postaju stavci 4., 5., 6. i 7.

Članak 13.

U članku 112. stavak 1.
podstavak 2. mijenja se i glasi:

“- donosi statut
sveučilišta,”.

Iza podstavka 4. dodaju se
novi podstavci 5., 6., 7. i 8. koji glase:

“- utvrđuje razvojnu i
sveopću novčanu politiku sveučilišta,

- odlučuje o godišnjem
obračunu (zaključnom računu) sve­uči­liš­ta,

- donosi akte o ustroju
radnih mjesta na sveučilištu, uz suglasnost Ministarstva,

- predlaže proračun
sveučilišta Vijeću za novčanu potporu visokog školstva iz članka 141. ovoga
Zakona. Nakon usvojenog proračuna za visoko školstvo, sveučilišni senat
usklađuje odobreni proračun sveučilišta prema preporuci Vijeća za novčanu
potporu visokog školstva”.

Dosadašnji podstavci 5. do 14. postaju podstavci 9. do 18.

U dosadašnjem podstavku 15. koji postaje podstavak 19. rije­či:
“predlaže upravnom vijeću osnutak” zamjenjuju se rije­či­ma: “donosi odluke o
osnutku i ukidanju”.

Dosadašnji podstavci 16. i 17. postaju podstavci 20. i 21.

Članak 14.

U članku 115. stavak 10. mijenja se i glasi:

“Ako se novi dekan ne izabere
do isteka mandata postojećeg dekana ili se utvrdi da je tekući mandat
nepropisan, fakultetsko vijeće će u roku od mjesec dana imenovati za vršitelja
dužnosti dekana osobu koja ispunjava propisane uvjete do izbora dekana na način
i u postupku utvrđenom statutom fakulteta. U slučaju da fakultetsko vijeće u
propisanom roku ne izabere vršitelja dužnosti dekana, vršitelja dužnosti dekana
imenovat će sveučilišni senat.”

U stavku 11. riječi:
“sveučilišnom senatu i upravnom vijeću sveučilišta”, zamjenjuju se riječima: “i
sveučilišnom senatu,”.

Članak 15.

U članku 118. iza stavka 1.
dodaje se stavak 2. koji glasi:

“Fakultetsko vijeće može
ovlastiti druga stručna tijela fakulteta za obavljanje pojedinih poslova iz
svoga djelokruga u skladu sa statutom fakulteta.”

Članak 16.

U članku 125. stavku 1. iza
riječi: “godine” dodaju se riječi: “sveučilišni senat, odnosno,”.

Članak 17.

Članak 144. mijenja se i
glasi:

“Čimbenici za novčanu podlogu
rada visokih učilišta određuju se prema nastavnom planu visokog učilišta, u
skladu s nastavnim opterećenjima i odredbama kolektivnog ugovora koji potpisuju
Ministarstvo i sindikat .”

Članak 18.

U članku 160. riječi:
“Upravna vijeća sveučilišta” zamje­nju­ju se riječima: “Sveučilišni senat”.

Članak 19.

Danom stupanja na snagu ovoga
Zakona prestaje mandat članovima upravnih vijeća sveučilišta.

Članak 20.

Rektorski zbor će donijeti
propis iz članka 8. ovoga Zakona do 1. ožujka 2001.

Do stupanja na snagu propisa
iz stavka 1. ovoga članka primjenjivat će se Pravilnik o ustroju i načinu rada
matičnih povjerenstava, (»Narodne novine«, br. 38/97., 19/99. i 63/00.)

Rektorski zbor imenovat će
članove matičnih povjerenstava u roku od dva mjeseca od dana stupanja na snagu
propisa iz stavka 1. ovoga članka.

Danom imenovanja matičnih
povjerenstava prema stavku 3. ovoga članka prestaje mandat članovima postojećih
matičnih povjerenstava.

Članak 21.

Sveučilišta će u roku od dva mjeseca od dana stupanja na snagu ovoga
Zakona uskladiti statute s odredbama ovoga Zakona.

Fakulteti, umjetničke akademije, ustanove i druge pravne osobe u sastavu
sveučilišta uskladit će svoje statute u roku od dva mjeseca od dana
usklađivanja statuta sveučilišta.

Članak 22.

Ovaj Zakon stupa na snagu osmoga dana od dana objave u »Narodnim
novinama«.

Klasa: 602-04/00-01/04
Zagreb, 15. prosinca 2000.

ZASTUPNIČKI DOM HRVATSKOGA SABORA

Predsjednik
Zastupničkog doma Hrvatskoga sabora
**Zlatko Tomčić,** v. r.

if !supportEmptyParas endif

Zakon, NN 129/2000-2388